
                                                                                                      NR. 28828/10.11.2026

                                                             ANUNȚ


[bookmark: _Hlk132894044][bookmark: _Hlk204176969]În temeiul art. 30 alin. (1), alin. (2) din Legea nr. 53/2003 - Codul muncii, republicat, cu modificările și completările ulterioare, raportat la prevederile art. 18 din Hotărârea nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, coroborat cu dispozițiile art. XXII alin. (3) lit. a)  din Legea nr. 141/2025 privind unele măsuri fiscal-bugetare cu modificările și completările ulterioare,



[bookmark: _Hlk120176338][bookmark: _Hlk132811423]Instituția Comuna Mogoșoaia, organizează concurs de recrutare pentru ocuparea funcției contractuale de execuție vacantă de asistent medical generalist principal/PL la Compartimentului Asistență Medicală în Unitățile de Învățământ, perioadă nedeterminată.

 1. Probele stabilite pentru concurs:
 1.1. Selecţia dosarelor de înscriere
 1.2. Proba scrisă 
 1.3. Interviul/probă suplimentară

2. Condiţii:
2.1 Condiţiile generale: candidaţii trebuie să îndeplinească condiţiile generale, conform  art. 15 al Hotărârii nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;  
b) cunoaşte limba română, scris şi vorbit;  
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;  
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;  
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;  
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;  
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).   

[bookmark: _Hlk142299824][bookmark: _Hlk132895277]2.2 Condiţiile specifice necesare în vederea participării la concurs pentru ocuparea funcției contractuale de execuție vacantă de asistent medical generalist grad principal/PL din cadrul Compartimentului Asistență Medicală în Unitățile de Învățământ, sunt următoarele:
- studii de specialitate, respectiv absolvirea liceului sanitar, studii postliceale sanitare sau învăţământ universitar în specializarea "asistență medicală"; 
- adeverință care atestă gradul principal în specialitate de asistent medical generalist; 
- certificat de membru și aviz valabil pentru exercitarea profesiei de asistent medical generalist eliberat de O.A.M.G.M.A.M.R.;
- vechimea în specialitatea studiilor necesare ocupării postului: minimum  5 ani;
- durata normală a timpului de muncă de 8 ore/ zi, respectiv 40 ore/săptămână.


3. Pentru înscrierea la concurs candidaţii vor prezenta documentele prevăzute la art. 35 din H.G nr.1336/2022:  
a) formularul de înscriere la concurs conform modelului prevăzut la anexa nr. 2  la H.G nr.1336/2022, se completează la registratura instituției;  
b) copia actului de identitate sau orice alt document care atestă identitatea, potrivit legii, aflate în termen de valabilitate;  
c) copia certificatului de căsătorie sau a altui document prin care s-a realizat schimbarea de nume, după caz;  
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;  
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;  
f) certificat de cazier judiciar sau, după caz, extrasul de pe cazierul judiciar;  
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;  
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;  
i) curriculum vitae, model comun european.  
(2) Modelul orientativ al adeverinţei menţionate la alin. (1) lit. e) este prevăzut în anexa nr. 3 la H.G nr. 1336/2022.  
(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.  
(4) Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.  
(5) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.  
(6) Documentul prevăzut la alin. (1) lit. h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii. 
(7) În funcţie de decizia conducătorului autorităţii sau instituţiei publice, dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34.  
(8) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.  
(9) Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format pdf. cu volum maxim de 1 MB, documentele fiind acceptate doar în formă lizibilă.  
(10) Nerespectarea prevederilor alin. (7) şi (9), după caz, conduce la respingerea candidatului.
(11) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilităţii probelor de concurs. 
Actele mai sus menționate, se prezintă în original la secretarul comisiei de concurs.



4. Concursul se va organiza conform calendarului următor:
-  publicare anunț: 13.11.2026;
-  depunere dosare: 13.11.2026-26.11.2026*;
-  selecția dosarelor: 27.11.2026-02.12.2026;
-  publicare rezultat selecție  dosare: 03.12.2026;
- depunere contestații privind rezultatele selecției dosarelor, respectiv soluționarea acestora: 04.12.2026-07.12.2026;
-  susținerea probei scrise 09.12.2026, ora 1100;
-  afișare rezultate proba scrisă: 10.12.2026;
- depunere contestații privind rezultatele probei scrise, respectiv soluționarea acestora: 11.12.2026-14.12.2026;
-  interviul: va avea loc în termen de maximum 4 zile lucrătoare de la susţinerea probei scrise;
-  depunere contestație, în termen de cel mult o zi lucrătoare de la data afişării rezultatului la proba interviu, iar soluționarea acestora se va face în termen de maxim o zi lucrătoare de la expirarea termenului de depunere a contestațiilor;
-  rezultatului final se afșează în termen de maxim 3 zile lucrătoare de la data susținerii ultimei probe;
*Dosarele de concurs se depun fizic la sediul instituției Comuna Mogoșoaia situat în șos. București -Târgoviște, nr. 51, în intervalul orar 09:00-16:00 de luni până joi, iar vineri în intervalul orar 09:00-12:00.

5. Bibliografia și tematica:
1. Legea drepturilor pacientului nr. 46/2003, cu modificările și completările ulterioare;
2. Ordinul nr. 1.503/6.821/2025 pentru aprobarea Metodologiei privind asigurarea asistenţei medicale a antepreşcolarilor, preşcolarilor, elevilor din unităţile de învăţământ preuniversitar şi studenţilor din instituţiile de învăţământ superior pentru menţinerea stării de sănătate a colectivităţilor şi pentru promovarea unui stil de viaţă sănătos;
3. Ordinul nr. 1456/2020 pentru aprobarea Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor, cu modificările și completările ulterioare;
4. Ordinul nr. 541/2025 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi în unităţile de învăţământ preuniversitar;
5. Ordinul nr. 1.761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările și completările ulterioare;
6. O.U.G nr. 144/2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, cu modificările și completările ulterioare;           
7. Codul de etică şi deontologie al asistentului medical generalist, al moaşei şi al asistentului medical din România din 09.07.2009, cu modificările și completările ulterioare.
8. Cărți de specialitate, articole de specialitate sau orice altă sursă de informare specifică*.



TEMATICA:
· Îngrijirea copilului sănătos în diferite perioade ale creşterii şi dezvoltării;
· Comunicarea cu copilul;
· Îngrijirea copilului în colectivitate;
· Riscurile şi prevenirea accidentelor în copilarie;
· Alimentaţia copilului mic, a preşcolarului, şcolarului şi adolescentului;
· Îngrijirea copiilor cu boli ale aparatului respirator;
· Îngrijirea copiilor cu boli digestive;
· Îngrijirea copilului cu diabet zaharat;
· Îngrijirea copilului cu boli de piele;
· Îngrijirea copiilor în diferite cazuri de accidentare;
· Intoxicaţii acute exogene;
· Urgenţe otorinolaringologice;
· Urgenţe în oftalmologie;
· Diagnosticul bolilor infecţioase;
· Igiena copiilor şi tinerilor;
· Condiţii igienico-sanitare din instituţiile de învăţământ şi influenţa lor asupra stării de
    sănătate a elevilor şi a randamentului şcolar;
· Oboseala şcolară;
· Prevenirea bolilor infecţioase în şcoli;
· Aprecierea stării de sănătate la copil. Date de semiologie;
· Legislaţie specifică activităţii de medicină şcolară.

*
Marcean C., Mihăilescu V. ,,Puericultură şi pediatrie", RCR Print, Bucureşti 2004;
Titircă L. ,,Urgenţele medico-chirurgicale- sinteze";
Bocarnea C. ,,Boli infecţioase şi epidemiologice manual pentru medici, studenţi şi elevi ai Colegiului Naţional de Nursing", Editura Info-Team 1999;
Mincu M., Cocora D. ,,Igiena", Editura Universul, Bucureşti 2000.

6. Concursul se desfășoară la sediul instituției Comuna Mogoșoaia, situat în șos. 
                            București-Târgoviște, nr.51, județul Ilfov;
7. [bookmark: _Hlk120176624]Date de contact: - telefon: 021.351.66.92, fax: 021.351.66.95;                                                                                 
                                             - e-mail: primaria@mogosoaia.ro       

